Աննա Ֆրանց

Աննա Ֆրանց (, ), ամերիկյան մուլտիմեդիա նկարիչ, համադրող և արվեստի հավաքորդ։ Նա St. Petersburg Arts Project  (Սանկտ Պետերբուրգի արվեստների նախագիծ) ոչ առևտրային մշակութային հիմնադրամի հիմնադիրն է և CYLAND Մեդիաարտլաբի և Frants Gallery պատկերասրահի տնօրենը (Նյու Յորք, Միացյալ Նահանգներ)։

Կենսագրություն 
1989 թվականին ավարտել է Սանկտ Պետերբուրգի Շտիգլիցի գեղարվեստի և դիզայնի պետական ակադեմիան (նախկինում Վերա Մուխինայի Լենինգրադի արվեստի և արդյունաբերության բարձրագույն դպրոց), որտեղ նա մասնագիտացել է արդյունաբերական դիզայնում։ 1992 թվականին նա ընդունվել է Նյու-Յորքի Պրատտի ինստիտուտի արվեստի և դիզայնի բաժին, որտեղ նա մասնագիտացել է համակարգչային գրաֆիկայի և անիմացիայի բաժնում։

Համակարգչային գրաֆիկայի և անիմացիայի յուրացումը նշանավորեց նոր մեդիայի, նոր մեդիա արվեստի և արվեստի տեխնոլոգիաների ոգեշնչման սկիզբը և նրա հետաքրքրությունների կենտրոնացման անցումը ավանդական դասական մեթոդներից դեպի կիբեռարվեստներ, որոնք արագորեն տրամադրեցին անսահմանափակ հնարավորություններ համացանցի արագ զարգացման շնորհիվ։

1997 թվականին ամուսնացել է Լեոնիդ Ֆրանցի հետ։ Նրանց որդին՝ Դանիիլը, դարձել է CYLAND MediaArtLab-ի ամենաերիտասարդ նկարիչը. երբ նա ընդամենը տասներկու տարեկան էր, ստեղծեց Cyfest-ը՝ երեխաների համար միջազգային կրթական խաղային ծրագիրը, Humanizing Robots աշխատաժողովը, որը նա անցկացրեց Ռուսաստանում, Գերմանիայում, Ճապոնիայում, Միացյալ Նահանգներում և Ուկրաինայում։

Նյու Յորքում, Սանկտ-Պետերբուրգում, Եվրոպայում և Ճապոնիայում որպես նկարիչ և դասախոս շարունակական ցուցահանդեսային գործունեությունից բացի, 2010 թվականին, Աննան ճանապարհորդել է Կանադական կառավարության կողմից կազմակերպված Բևեռային շրջաններում «Արկտիկական շրջան» ծրագրի շրջանակներում՝ որպես արվեստագետների միջազգային խմբի անդամ։ Ծրագրի նպատակն էր արվեստագետներին հնարավորություն ընձեռել այցելել բևեռային շրջանի դժվար վայրեր, որոնք հիմնականում հայտնի են գիտական ​​հաշվետվությունների միջոցով, որոնք հետագայում թույլ կտան նրանց ստեղծելու արվեստի նախագծեր՝ հիմնված տարածաշրջանի տպավորությունների վրա։ Աննայի կողմից նկարահանված տեսանյութից բացի, այդ ուղևորությունը հանգեցրեց նրա ինտերակտիվ Trembling Creatures նախագծին, որը ցուցադրվեց ամենամյա արշավների մասնակիցների խմբային ցուցահանդեսում՝ բացված 2014 թվականի մայիսին 1285 Avenue of the Americas Art Gallery պատկերասրահում, Նյու Յորք։

Ընտրված ցուցահանդեսներ 
 Եղանակի տեսություն։ Թվային ամպամածություն-Reggia di Caserta, Իտալիա, 2018.
 "HYBRIS, Monsters and Hybrids in Contemporary Art", Ca’Foscari համալսարան, Վենետիկ, 2017.
 "Patterns of the Mind", Convergence, Լոնդոն, 2016.
 "Nargifsus", Transfer Gallery, Նյու Յորք, 2016.
 «Պատրաստված է Հին Հունաստանում», Սերգեյ Կուրեխինի ժամանակակից արվեստի կենտրոն, 2016:
 "The Other Home", Made in NY Media Center by IFP, Նյու Յորք, 2015:
 "Urbi et Оrbi", Ժամանակակից արվեստի Մոսկվայի 6-րդ բիենալեի շրջանակներում, Մոսկվա, 2015:
 Անձնական տարածք–Պետական Էրմիտաժի երիտասարդական կենտրոն, 2015:
 Re: Collection, Արվեստի և դիզայնի թանգարան, Նյու Յորք, 2014:
 Magnetic North, The UBS Art Gallery, Նյու Յորք, 2014:
 Finding freedom in Russian Art, 1961-2014, Paul & Lulu Hilliard University Art Museum, Լաֆայետ, ԱՄՆ, 2014:
 This Leads to Fire, :en:Neuberger Museum of Art, Перчейз, Նյու Յորք, 2014:
 "Capital of Nowhere", 2013.
 "VISIONARY DREAMS # 3261-64", 2013 .
 «Ժամանակի պահապանները», Պետական Էրմիտաժ, 2013.
 "Միգրանտներ", Ժամանակակից արվեստի Մոսկվայի 5-րդ բիենալե, 2013.
 "The Time Keeper", 2012 
 ԿԻԲԵՐՖԵՍՏ ցուցահանդես, 2012.
 Trembling Creatures, SIGGRAPH ASIA 2011 Հոնգ Կոնգ.

Արվեստի ընտրված աշխատանքներ 
 "No. 0" —մուլտիմեդիայի տեղադրում հանրային տարածքում։
 «Պատրաստված է Հին Հունաստանում», աշխատանքների շարք (այս շարքի 5 աշխատանքներ գտնվում են Նյու Յորքի Museum of Art and Design հավաքածուի մեջ)։
 «Ձիթենու ստվերում»—Kyoseinosato թանգարանի հավաքածուի մեջ (Ճապոնիա)։
 «Կեր սպիտակ արջերի համար»։
 «Դողացող արարածներ»։
Վերջին երկու աշխատանքները կատարվել էին կանադական արտ-արշավախմբի կազմում 2009 թվականին Բևեռային շրջան ճանապարհորդության արդյունքում "The Arctic Circle":

Աննա Ֆրանցի աշխատանքները ներկայացնում են Բորեյ, (Սանկտ Պետերբուրգ, Ռուսաստան), Dam Stuhltrager Gallery (Նյու Յորք, Ամերիկայի Միացյալ Նահանգներ և Բեռլին, Գերմանիա) և Barbarian Gallery (Ցյուրիխ, Շվեյցարիա) պատկերասրահները։ Նրա աշխատանքները գտնվում են Նյու Յորքի Արվեստի և դիզայնի թանգարանի, Ռուսական պետական ​​թանգարանի, Kyoseinosato (Ճապոնիա) թանգարանի, Kolodzei Art Foundation հիմնադրամի, Սերգեյ Կուրյոխինի ժամանակակից արվեստի կենտրոնի և աշխարհի շատ այլ մասնավոր հավաքածուներում։

Համադրողի գործունեություն 
Սանկտ Պետերբուրգում գեղարվեստական ​​միջավայրին Աննա Ֆրանցի երկար տարիների պատկանելությունը, անձնական ծանոթությունները և բարեկամական հարաբերությունները նշանավոր արվեստագետների հետ, ինչպես նաև որպես արվեստագետ և համադրող Ամերիկայի և Եվրոպայի միջազգային ծրագրերին մասնակցությունը նպաստել են նրա գործունեության ուղեծիր նոր անդամների և հանդիսատեսի ներգրավմանը։ Աննա Ֆրանցի կենսագրության մեջ առավել կարևոր են Ստեռլիգովայի խումբը, 2006, Նյու Յորք, և Բարաքի բնակիչները (Art around the Barracks-Արվեստը բարաքի շուրջ), 2003, Նյու Յորք, հետահայաց ցուցահանդեսները։

Անդրեյ Զագդանսկու «Կոստիան և մկնիկը» վավերագրական ֆիլմում, որը նվիրված է Կոնստանտին Կուզմինսկիին, դրվագներից մեկը նկարահանվել է «Բարաքի բնակիչների» հանդիսավոր բացման ժամանակ Ֆրանց պատկերասրահում, Սոհո։

Ժամանակակից արվեստագետների շարքերում, որոնք անընդհատ համագործակցում են Աննա Ֆրանցի հետ, որպես համադրողներ են Վիտալի Պուշնիցկին, Ելենա Գուբանովան և Իվան Գովորկովը, Ալեքսանդր Կոժինը, Ալեքսանդր Տերեբենինը, Մարինա Կոլդոբսկայան, Ալեքսանդրա Դեմենտևան, Պյոտր Բելին, Պյոտր Շվեցովը։

CYLAND մեդիաարվեստի լաբորատորիա 
2006 թվականին Մարինա Կոլդոբսկայայի հետ միասին Աննա Ֆրանցը հիմնադրեց Saylend (Սայլենդ) միջազգային մեդիա լաբորատորիա։

2007 թվականից մեդիա լաբորատորիան անց է կացնում ամենամյա և Արևելյան Եվրոպայում խոշորագույն Կիբեռֆեստ փառատոնը։

Կազմակերպիչները նշում են, որ «Սայլենդը» ստեղծվել է արվեստագետների կողմից և արվեստագետների համար, անկախ աշխարհագրական սահմաններից։ Մասնակիցները համախմբված են արվեստի նոր տեխնոլոգիաների հանդեպ իրենց խանդավառությամբ, և Սայլենդը նրանց թույլ է տալիս աշխատել ոչ միայն իրար հետ շփման մեջ, այլ նաև հանդիսատեսի հետ ինտերակտիվ հաղորդակցության մեջ։

2013 թվականին նկարիչների խմբի ցուցահանդեսը, որը համակարգում էր Աննա Ֆրանցը, անց էր կացվում վենետիկյան Կա Ֆոսկարի համալսարանի կողմից կազմակերպված ժամանակակից արվեստի վենետիկյան բիենալեին զուգահեռ։ Ցուցահանդեսին ներկայացվել է Աննա Ֆրանցի «Պատրաստված է Հին Հունաստանում» վիդեո քանդակը։

Շահույթ չհետապնդող St. Petersburg Arts Project հիմնադրամ 
1999 թվականին Աննա և Լեոնիդ Ֆրանցները ստեղծեցին «Սանկտ Պետերբուրգի արվեստի նախագիծ» (St. Petersburg Arts Project) շահույթ չհետապնդող հիմնադրամը, որը գործում է մինչ այսօր։ Նրա նպատակն էր ներկայացնել Նյու Յորքում Լենինգրադի/Պետերբուրգի արվեստագետներին, որոնք այնտեղ աշխատել են 1950-ական թվականների հետպատերազմյան ժամանակներում։ Առավել ուշադրություն հատկացվեց այսպես կոչված Լենինգրադի մետրոյին՝ 1970-ականների յուրօրինակ և քիչ ուսումնասիրված մշակութային երևույթին և դրա ստեղծած գեղարվեստական ​​և սոցիալական միջավայրին։

Այս երևույթը վերջերս միայն սկսեց գրավել մշակութաբանների և արվեստի պատմաբանների ուշադրությունը, հայտնվեցին այդ թեմայի վերաբերյալ հրապարակումներ։ Սոհոյում, Նյու Յորք, գտնվող Frants Gallery Space պատկերասրահում կազմակերպված անհատական ​​և խմբային ցուցահանդեսները, որոնց համադրողն անփոփոխ հանդիսանում էր Աննա Ֆրանցը, հնարավորություն տվեցին ներկայացնել այս շրջանի Լենինգրադի/Սանկտ Պետերբուրգի արվեստի էվոլյուցիան՝ իր բոլոր բարդության և անսովորության մեջ. մեկուսացումից և առանձնացումից մինչև այս քիչ ճանաչված նկարիչների ինտեգրումը միջազգային գեղարվեստական աշխարհ։  Այդ ժամանակվա Մոսկվայի նկարիչների հետ համեմատած մետրոյի Լենինգրադի գեղանկարիչները ավելի քիչ են ուսումնասիրված, և այդ ուղղությամբ Աննա Ֆրանցի համադրողի գործունեությունը հատկապես կարևոր է հետպատերազմյան և հետխորհրդային արվեստի պատմության տեսանկյունից։

Աստիճանաբար Frants Gallery Space պատկերասրահի գործունեության ոլորտն ընդլայնվեց և սկսեց ընդգրկել ոչ միայն ավանդական ժանրերը՝ նկարչություն, գրաֆիկա և քանդակներ, այլ նաև նորագույն տեխնոլոգիաներին կապված արվեստը. կիբեռարվեստ, տեսաարվեստ, համակարգչային անիմացիա, ինտերակտիվ սարքավորում, ինչպես նաև կատարողական արվեստը։ Տարածքը նույնպես ընդլայնվել է. այժմ Frants Gallery Space պատկերասրահը գործում է երկու վայրերում, 2007 թվականին St. Petersburg Arts Project-ի հովանու ներքո Սանկտ-Պետերբուրգում բացվել է մասնաճյուղ։ Այնտեղ անցկացվում են նաև ցուցահանդեսներ, ֆիլմի ցուցադրություններ, նկարիչների, արվեստագետների և բոլոր նրանց հանդիպումներ և շփումներ, ովքեր հետաքրքրված են արվեստի համար կիրառելի նոր տեխնոլոգիաներով։

Հավաքածու 
St. Petersburg Arts Project-ի զարգացման բնական շարունակությունը հավաքածուի ստեղծումն էր։ 1998 թվականից Աննա և Լեոնիդ Ֆրանցները հավաքում են Լենինգրադի մետրոյի կիրառական արվեստի ​​ստեղծագործությունները։ Ժամանակակից հավաքածուն ներառում է նաև քանդակագործություն, հավաքում, լուսանկարներ, տեսանյութեր, ժամանակակից արվեստի առարկաներ և արխիվային նյութեր։

2013 թվականի հունվարին Էրմիտաժի ժամանակակից արվեստի բաժնում «Սանկտ Պետերբուրգի արդի արվեստը։ Հետահայացք» նախագծի շրջանակներում  կազմակերպվել էր «Պարզ կանոններ» ցուցահանդեսը, որտեղ ներկայացվել էին ռուսական և արտասահմանյան մասնավոր հավաքածուներ։ Ցուցահանդեսի կազմակերպիչն էր Լեոնիդ Ֆրանցը՝ Աննա Ֆրանցի մասնակցությամբ։ Այս ցուցահանդեսի համար նրանք բազմաթիվ աշխատանքներ են տվել իրենց ընտանեկան հավաքածուներից, մասնավորապես՝ Շոլոմ Շվարց, Վալենտին Գրոմով, Վլադիմիր Շագին, Վալենտինա Պովարովա, Գերտա Նեմենովա և այլն։

Աննա և Լեոնիդ Ֆրանցները 2012 թվականին Սանկտ-Պետերբուրգի Ռումյանցեվյան պալատում անցկացված Մարիա Գորոխովայի և Լյուդմիլա Կուցենկոյի անհատական ցուցահանդեսների կատալոգների հրատարակման հովանավորների թվում էին։

 ISBN 978-5-905048-16-6 Մարիա Գորոխովա։
 ISBN 978-3-6030-0699-8 Լյուդմիլա Կուցենկո։

Ծանոթագրություններ

Աղբյուրներ 
 Technology of the Cyber-beauty — Anna Frants and Lena Sokol. NY Arts Magazine.
 Anna Frants  // Venice Conference 2017.
 Is it All Quiet on the Cyber Front? — Anna Frants and Elena Sokol. NY Arts Magazine.
 People: Interview with curator Anna Frants at Venice Biennial 2015 // Chased. Magazin für Kunst, Ausstellungen, Vernissagen in Berlin. July 12. 2015.
 St. Petersburg holds the festival of contemporary art Cyfest for the third time — TV Channel 1, 2009.
 The Time Keeper. A traveling group exhibition — Digicult.
 The Time Keeper — Be-In.
 The Time Keeper. Una mostra di gruppo itinerante Feed dei commenti // DIGICULT. Digital Art, Design and Culture. 2012.06.12.

Արտաքին հղումներ 
 Сайт Анны Франц.
 Фонд St. Petersburg Arts Project.
 Лаборатория медиаискусства CYLAND.
 Фестиваль "Киберфест".
 Frants Gallery Space.

Հավաքորդություն
20-րդ դարի ռուս նկարիչներ
20-րդ դարի ամերիկացի նկարիչներ
Կին արվեստագետներ
Ամերիկացի մուլտիպլիկատորներ
Ռուս մուլտիպլիկատորներ
Ժամանակակից արվեստ
Մուլտիմեդիա
20-րդ դարի նկարչուհիներ
21-րդ դարի կին արվեստագետներ
Ռուս նկարչուհիներ
Կին նկարիչ-մուլտիպլիկատորներ
Ռուս ժամանակակից արվեստագետներ
Ամերիկացի ժամանակակից արվեստագետներ
Ամերիկացի հեռուստապրոդյուսերներ